Diari Oficial de la Generalitat Valenciana


Sumari del DOGV 5145, del 29-11-2005 (2005/12325)

Notificació de la resolució de la inscripció U417216004, a Uli & Joachim, SL.
-----------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12607


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la resolució de la inscripció J692841694, a Uli & Joachim, SL. [2005/X12908]
  
S'ignora el lloc de notificació de l'empresa Uli & Joachim, SL, l'últim domicili conegut de la qual era urbanització la Florida, plaça d'Oriola, 148, local 2, d'Oriola, i en virtut del que disposa l'article 59.4 de la Llei 30/92 de 26 novembre, de Règim Comú de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se li notifica la resolució dictada per la direcció dels servicis territorials d'Economia i Hisenda d'Alacant de data 31 d'octubre de 2005, el text íntegre de la qual és el següent:
  
?Vista la inscripció I869333082, efectuada en el Registre d'Establiments Autoritzats per a la Instal·lació de Màquines Recreatives i d'Atzar, amb data 17/12/1990, per a l'establiment denominat Cafeteria Olala, del qual és titular des del 06/08/1996 l'empresa Uli & Joachim, SL, amb CIF P49991653, situat al c/ Campoamor, 78, de Torrevieja, i en concórrer els següents
  
Antecedents de fet
  
1. Que amb data 07.01.2005 té entrada en este centre informe de la Unitat de Policia Autonòmica, en el qual es fa constar que l'establiment denominat Cafeteria Olala, situat al c/ Campoamor, 78, de Torrevieja, inscrit amb el núm. L387070554, actualment no existix, ?al seu lloc hi ha una immobiliària denominada Sol i Arena?.
  
2. Que amb data 21.02.2005, s'inicia el present expedient de cancel·lació a la vista de l'informe indicat de la Unitat de Policia Autonòmica, per considerar-se que s'ha incorregut en la causa de cancel·lació de la inscripció que es recull en l'últim paràgraf de l'apartat 1, de l'article 35 del Decret 155/98, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar.
  
3. Que amb data 21.02.2005 es concedix tràmit d'audiència a l'actual titular de l'establiment Uli & Joachim, i a l'empresa operadora Automáticos Orenes, SL, propietària de les màquines instal·lades a l'empara de la inscripció objecte del present expedient de cancel·lació, a fi que puguen al·legar i presentar la documentació que estimen oportú al seu dret.
  
4. Que ja que la cancel·lació de la inscripció comportaria la cancel·lació de les autoritzacions d'instal·lació concedides en base a la inscripció que es qüestiona, s'advertix d'este fet, tant a la titular de l'establiment com a l'empresa propietària de les màquines, perquè en el mateix tràmit d'audiència puguen al·legar el que creguen convenient al seu dret.
  
5. Que en resultar desconeguda la titularitat de l'establiment en el domicili que consta en l'expedient, es practica la notificació del tràmit d'al·legacions conforme establix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
6. Que una vegada transcorregut el termini concedit, no consta que cap dels interessats hagen fet ús del seu dret a comparéixer en l'expedient.
  
Fonaments de dret
  
1. Esta direcció territorial és competent per a resoldre el present expedient de cancel·lació d'inscripció en el Registre d'Establiments, previst en l'últim paràgraf de l'article 35.1 del Decret 155/98, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar (DOGV de 15.10.98), en la nova redacció que en fa el Decret 192/2001, de 18 de desembre (DOGV de 21.12.2001) i s'atribuix la dita competència a la Secretaria Territorial, d'acord amb l'Ordre de 21 d'abril de 2005 (DOGV 25/04/05) per la qual es desplega el Decret 112/2003, d'11 de juliol, que aprova el Reglament Orgànic i Funcional de la Conselleria d'Economia, Hisenda i Ocupació (DOGV de 14.07.2003).
  
2. En aplicació del que disposa l'article 14 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, esta Direcció Territorial acorda l'advocació per a ella mateixa del coneixement de l'assumpte mencionat, ateses les circumstàncies que hi concorren.
  
3. Que, així mateix, esta direcció és competent per a conéixer expedients sobre autoritzacions d'instal·lació de màquines recreatives, d'acord amb el que disposa l'article 27 del Decret 155/98, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar (DOGV de 15.10.98), en la nova redacció que en fa el Decret 192/2001, de 18 de desembre (DOGV de 21.12.2001).
  
4. Que l'últim paràgraf de l'article 35.1 del reiterat Reglament de Màquines Recreatives i d'Atzar establix que la inscripció d'un establiment en el Registre ?... podrà ser cancel·lada per faltes de manteniment dels requisits o pressupòsits que li van servir de base...-, com en el present cas, que ha quedat constatat que l'establiment actualment no existix, i la seua adreça correspon a una immobiliària denominada Sol i Arena.
  
5. Que l'article 31.1 lletra d) del Reglament indicat establix igualment que l'autorització d'instal·lació s'extingirà ?Per cancel·lació de la inscripció de l'establiment en el corresponent Registre d'establiments autoritzats per a la instal·lació de màquines recreatives i d'atzar...-.
  
Vist el Decret 155/98, de 29 de setembre, del Govern Valencià, pel qual s'aprova el Reglament de Màquines Recreatives i d'Atzar (DOGV de 15.10.98), modificat pel Decret 192/2001, de 18 de desembre (DOGV de 21.12.2001) i altra normativa de pertinent aplicació.
  
En esta data s'acorda:
  
Primer. La cancel·lació de la inscripció 180957802 efectuada en data 17/12/1990, actualment a nom de l'empresa Uli & Joachim, SL, corresponent a l'establiment denominat Cafetería Olala, situat al c/ Campoamor, 78, de Torrevieja.
  
Segon. La cancel·lació de les autoritzacions d'instal·lació núm. 031330129-4 i 031330129-5 concedides en base a la inscripció cancel·lada, en dates 26 de febrer de 1999 i 26 de maig de 2000, que emparen les màquines propietat de l'empresa operadora Automáticos Orenes, SLU.
  
Contra la present resolució, que no esgota la via administrativa, es podrà interposar recurs d'alçada davant el sotssecretari de la Conselleria d'Economia, Hisenda i Ocupació, en el termini d'un mes comptat a partir de l'endemà de la notificació, d'acord amb el que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú?.